סילבסטר סטאלון

סטאלון, 1983
מייקל סילבסטר גרדנציו "סליי" סטאלון (באנגלית: Michael Sylvester Gardenzio "Sly" Stallone; נולד ב-6 ביולי 1946) הוא שחקן, במאי, תסריטאי ומפיק אמריקאי. מועמד לשלושה פרסי אוסקר וזוכה פרס גלובוס הזהב. עיקר תהילתו באה לו מסדרות סרטי הפעולה "רוקי" ו"רמבו", שבהן גילם את הגיבור - מתאגרף וחייל קומנדו, בהתאמה. שייך לדור גיבורי הפעולה בקולנוע שהופיעו ברבים מלהיטי המסך של שנות ה-80 וה-90.

== ביוגרפיה ==
סטאלון נולד בניו יורק שבארצות הברית למשפחה נוצרית-קתולית בעיקרה ממוצא איטלקי (אביו), וממוצא צרפתי ומזרח אירופאי (אמו). לידתו הייתה קשה ועל כן הרופא המיילד השתמש במלקחיים, בהם פגע בשוגג בחלק מהעצבים שבפניו, פגיעה זו מקנה לו את ארשת פניו הייחודית. הוא הוטבל כקתולי, וגדל במרילנד. אביו פרנק סטאלון האב היה ספר ובעל סלון יופי, ואמו ג'קי סטאלון (לבית לייבופיש) הייתה אסטרולוגית ורקדנית מצד אביה הייתה ממוצא יהודי, סבה וסבתה היו יהודים אשר היגרו לארצות הברית מאודסה. עקב היותו בעל תסמונת פלטפוס, נשלח סטאלון בגיל ארבע, על ידי אימו, לבית ספר לריקודי סטפס. לאחר מכן, אביו העביר את משפחתו לוושינגטון די.סי. שם הוא פתח בית ספר לקוסמטיקה וטיפוח, בעוד אמו פתחה שם אולם התעמלות לנשים. אחיו הוא פרנק סטאלון , מוזיקאי ושחקן שהתפרסם בעיקר מסרטיו של סטאלון, ובין השאר חיבר את הפסקולים בסרטים "רוקי 3", "רמבו 2" ו"להישאר בחיים".

כשהיה סטאלון בן תשע התגרשו הוריו. לאחר שנתיים נישאה אמו בשנית לאנתוני פיליטי והביאה עמו ילד, אולם לאחר כשלושה עשורים היא נישאה בשלישית לסטיבן לוין. אביו נישא לאחר מכן לעוד שלוש נשים, מהן יש לסטאלון עוד שלושה אחים-למחצה.

בגיל 16 קיבל סטאלון ציונים נמוכים בבית הספר, ואמו השיגה לו עבודת קיץ בסלון יופי. הוא למד בתיכון לינקולן בפילדלפיה, ובאקדמיה הצבאית שרלוט הול במרילנד. אחריהם, למד במכללת מיאמי-דייד ולאחר מכן באוניברסיטת מיאמי.

=== קריירה ===
סילבסטר סטאלון למד משחק באוניברסיטת מיאמי, ואז חזר לניו יורק והופיע בכמה מחזות ב"אוף ברודוויי". תפקידיו הקולנועיים הראשונים היו זניחים למדי, וכללו אף הופעה בסרט פורנו רך בשכר של 200 דולר.

לאחר שלא הצליח לקבל תפקידים רציניים הוא התחיל בקידום תסריט אשר הופק לסרט "רוקי" (1976). סרט שאת תסריטו כתב מתוך תקווה להיות גם הכוכב הראשי אשר התגשמה עבורו. הסרט היה מועמד לעשרה פרסי אוסקר וזכה בשלושה. באותה תקופה המשיך לככב בסרטים מצליחים אבל יחסית נשכחים כגון "קרב הדרכים 2000", "פ.י.ס.ט", "סמטת גן עדן" (סרטו הראשון כבמאי) ו"הבריחה לניצחון". לסטאלון היו שתי מועמדויות אינדיבידואליות על השחקן הראשי והתסריט. לאחר מכן יצאו חמישה סרטי המשך. בסרט החמישי בסדרה הבמאי ג'ון ג' אווילדסן רצה שרוקי ימות, אך המפיקים לא אישרו את זה ולכן, לדעתו, הסרט נכשל.

בתחילת דרכו מספר סרטים נוספים שבהם היה שותף סטאלון הצליחו, כמו סדרת סרטי "רמבו", "מעבר לשיא", "טנגו וקאש". ביים את סרט ההמשך ל"שיגעון המוזיקה", "להישאר בחיים" לצדו של ג'ון טרבולטה שנכשל וזכה לביקורות רעות. הוא כיכב בסרט הפעולה "קוברה" בהפקתם של מנחם גולן ויורם גלובוס שגם נכשל מבחינה ביקורתית. בשנות ה-90 עשה שני סרטי קומדיה, "עצור! או שאמא שלי יורה", "אוסקר! אל תיגע בבת שלי" שנכשלו ברציפות. לאחר מכן חזר לסרטי פעולה, "סחרור מסוכן", "איש ההרס" ו"המומחה" שהצליחו בקופות והחזירו את סטאלון לשורת השחקנים הגדולים. לאחר מכן הגיעה דעיכה נוספת בקריירה שלו בשל סרטים כושלים כמו "השופט דרד" ו"מתנקשים", אף על פי שהצליח להתאושש מבחינה ביקורתית בסרטים כמו "קופלנד" ו"עבודת נמלים" שגם די הצליחו בקופות.

בעשור הראשון של המאה ה-21, סטאלון שוב נפל לדעיכה צורבת אחרי מספר כישלונות שהם "במעגל הנקמה", "מסלול מסוכן", ו"טיהור מוחלט" שהביא לו פרס ראזי. לעומת זאת הצליח להשיב הצלחה עם הסרט "ספיי קידס 3: סוף המשחק" של רוברט רודריגז. במשך שלוש שנים הוא שיחק תפקידים קטנים בסרטים עם הפצה מוגבלת, רק ב-2006 החליט לעשות קאמבק והחזיר את שני הגיבורים שלו, "רוקי" ו"רמבו", הסרט השישי של רוקי היה להיט בקופות וזכה לביקורת חיובית מאוד, ולעומת זאת "רמבו 4" שגם הצליח בקופות קיבל ביקורת מעורבת. סטאלון קיבל אות כבוד על פועלו הקולנועי בפסטיבל ונציה 2009. סטאלון קיבל אות כבוד נוסף בפסטיבל הסרטים לוס אנג'לס 2010. באותה שנה שיחק ואף כתב חלק מתסריט סרט הפעולה "בלתי נשכחים", הסרט זכה להצלחה קופתית גדולה וגרף יותר מ-270 מיליון דולר. סרט ההמשך שיצא ב-2012 גרף כ-312 מיליון דולר. שני הסרטים הופקו על ידי המפיק הישראלי אבי לרנר. באוקטובר 2013 יצא לאקרנים סרטו "תוכנית בריחה", בו הוא משחק לצד ארנולד שוורצנגר. סרט המשך נוסף לסדרת "בלתי נשכחים" יצא ב-2014.

ב-2015 הופיע בסרט "קריד", סרט ספין אוף לסדרת "רוקי" בו שב לתפקיד רוקי בלבואה, וזכה בפרס גלובוס הזהב לשחקן המשנה על הופעתו. סטאלון קיבל מועמדות גם לפרס אוסקר באותה קטגוריה על תפקידו בסרט.

ב-2020 דיבב סטאלון במשחק הלחימה Mortal Kombat 11 Ultimate את דמותו של החייל Rambo, דמות אורחת המבוססת על סדרת הסרטים בגילומו.

בשנת 2022 כיכב סטאלון לראשונה בסדרת טלוויזיה חדשה בתפקיד ראשי - "המלך של טולסה". הסדרה זכתה לשבחים, ובמועמדות לפרס אמי, ובנוסף היה סטאלון מועמד לשחקן הטוב ביותר במפעל "2023 Awards". בסוף שנת 2023 החלו הצילומים לעונה השנייה.

=== חיים אישיים ===
סטאלון נישא לראשונה לסשה צ'אק, ולהם שני בנים, סייג' סטאלון, שניסה להשתלב בעולם המשחק, ואף שיחק לצד אביו בסרט "רוקי 5" משנת 1990 ונפטר ביולי 2012 ממנת יתר של משככי כאבים במרשם, וסרג'יו, שאובחן כאוטיסט. נישואיו השניים היו עם השחקנית ברידג'יט נילסן, ללא ילדים. בשנת 1997 נישא בפעם השלישית, לג'ניפר פלאבין, ולהם שלוש בנות.

ב-17 באוגוסט 2006, במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה הוא היה חתום על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים התמימים שנפגעו בישראל ובלבנון.

סטאלון הוא רפובליקני ותומך נלהב של המפלגה. בין השאר תמך במועמדים מטעמה: ריק סנטורום וג'ון מקיין. הוא אף שיבח את דונלד טראמפ בקמפיין הבחירות שלו, אך לא תמך בו באופן רשמי.

==פילמוגרפיה נבחרת==
===קולנוע===

=== טלוויזיה ===

==פרסים בולטים==
כוכבו של סטאלון ב[[שדרת הכוכבים של הוליווד]]
{| class="wikitable"
! colspan="5" | פרסים ומועמדויות עיקריים
|-
! scope="col" |פרס
! scope="col" |שנה
! scope="col" |סרט
! scope="col" |קטגוריה
! scope="col" |תוצאה
|-
! scope="row" rowspan="3" | פרס אוסקר
| rowspan="2" | 1977
| rowspan="2" | רוקי
| השחקן הטוב ביותר
| 
|-
| התסריט המקורי הטוב ביותר
| 
|-
| rowspan="1" | 2016
| קריד
| שחקן המשנה הטוב היותר
| 
|-
|-
! scope="row" rowspan="3" | פרס גלובוס הזהב
| rowspan="2" | 1977
| rowspan="2" | רוקי
| השחקן הטוב ביותר
| 
|-
| התסריט המקורי הטוב ביותר
| 
|-
| rowspan="1"| 2016
| קריד
| שחקן המשנה הטוב ביותר
| 
|-
! scope="row" rowspan="2" | פרס באפט"א
| rowspan="2" | 1978
| rowspan="2" | רוקי
| השחקן הטוב ביותר
| 
|-
| התסריט הטוב ביותר
| 
|-
! scope="row" rowspan="1" | פרס האקדמיה האמריקאית למדע בדיוני, פנטזיה ואימה
| rowspan="1" | 1997
| rowspan="1" | -
| פרס מפעל חיים
| 
|-
! rowspan="40" |פרס פטל הזהב
| rowspan="2" |1985
| rowspan="2" |ריינסטון
|השחקן הגרוע ביותר
|
|-
|התסריט הגרוע ביותר <small>(עם פיל אלדן רובינסון)</small>
|
|-
| rowspan="4" |1986
|רמבו: משחק הדמים 2
|השחקן הגרוע ביותר
|
|-
| rowspan="2" |רוקי 4
|הבמאי הגרוע ביותר
|
|-
| rowspan="2" |התסריט הגרוע ביותר <small>(עם ג'יימס קמרון וקווין ג'ר)</small>
|
|-
|רמבו: משחק הדמים 2
|
|-
| rowspan="2" |1987
| rowspan="2" |קוברה
|השחקן הגרוע ביותר
|
|-
|התסריט הגרוע ביותר
|
|-
|1988
|מעבר לשיא
| rowspan="2" |השחקן הגרוע ביותר
|
|-
| rowspan="2" |1989
| rowspan="2" |רמבו 3
|
|-
|התסריט הגרוע ביותר <small>(עם שלדון לטיץ')</small>
|
|-
| rowspan="3" |1990
|נעול
| rowspan="2" |השחקן הגרוע ביותר
|
|-
|טנגו וקאש
|
|-
|קוברה, נעול, מעבר לשיא, רמבו: משחק הדמים 2, רמבו 3, רוקי 4, ריינסטון, טנגו וקאש
|השחקן הגרוע של העשור
|
|-
| rowspan="2" |1991
| rowspan="2" |רוקי 5
|השחקן הגרוע ביותר
|
|-
|התסריט הגרוע ביותר
|
|-
|1992
|אוסקר! אל תיגע בבת שלי
| rowspan="2" |השחקן הגרוע ביותר
|
|-
|1993
|עצור! או שאמא שלי יורה
|
|-
|1994
|סחרור מסוכן
|התסריט הגרוע ביותר <small>(עם מייקל פרנס)</small>
|
|-
| rowspan="2" |1995
| rowspan="2" |המומחה
|השחקן הגרוע ביותר
|
|-
|הזוג הגרוע ביותר על המסך <small>(עם שרון סטון; תיקו עם טום קרוז ובראד פיט על "ראיון עם הערפד")</small>
|
|-
| rowspan="2" |1996
|מתנקשים
| rowspan="3" |השחקן הגרוע ביותר
|
|-
|השופט דרד
|
|-
|1997
|לכודים
|
|-
|1999
|לשרוף את הוליווד
|שחקן המשנה הגרוע ביותר
|
|-
|2000
| -
|השחקן הגרוע ביותר של המאה
|
|-
|2001
|במעגל הנקמה
|השחקן הגרוע ביותר
|
|-
| rowspan="2" |2002
| rowspan="2" |מסלול מסוכן
|שחקן המשנה הגרוע ביותר
|
|-
|התסריט הגרוע ביותר <small>(עם יאן סקרנטני וניל טבצ'ניק)</small>
|
|-
|2004
|ספיי קידס 3: סוף המשחק
|שחקן המשנה הגרוע ביותר
|
|-
|2011
|בלתי נשכחים
|הבמאי הגרוע ביותר
|
|-
| rowspan="3" |2014
|כדור בראש
| rowspan="3" |השחקן הגרוע ביותר
|
|-
|תוכנית בריחה
|
|-
|סוגרים חשבון
|
|-
|2016
|–
|פרס הגאולה של פטל הזהב
|
|-
| rowspan="3" |2020
| rowspan="3" |רמבו 5 - המשחק האחרון
|השחקן הגרוע ביותר
|
|-
|שילוב המסך הגרוע ביותר
|
|-
|התסריט הגרוע ביותר <small>(עם מתיו סירולניק)</small>
|
|-
|2023
|סמאריטן
|השחקן הגרוע ביותר
|
|-
|2024
|בלתי נשכחים 4
|שחקן המשנה הגרוע ביותר
|
|}

==קישורים חיצוניים==

* 

* [https://www.sratim.co.il/nm1250/ סילבסטר סטאלון], באתר סרטים
* [https://www.kan.org.il/Podcast/item.aspx?pid=9563 "רוקי: מסרטי הספורט המשפיעים ביותר"]: פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת
* 
* 
* 
* דודי כספי, [https://www.israelhayom.co.il/magazine/shishabat/article/3842735 דג קר: סילבסטר סטאלון, גרסת הכריש], באתר ישראל היום, 5 באוגוסט 2021
* 
* 

== הערות שוליים ==

קטגוריה:בוגרי אוניברסיטת מיאמי
קטגוריה:ניו יורק: אישים
קטגוריה:במאי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:תסריטאי קולנוע אמריקאים
קטגוריה:זוכי פרס פטל הזהב: שחקנים
קטגוריה:זוכי פרס פטל הזהב: במאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס איגוד מבקרי הקולנוע האמריקאי לשחקן המשנה הטוב ביותר
קטגוריה:אמריקאים שנולדו ב-1946
קטגוריה:אמריקאים ממוצא איטלקי
קטגוריה:אמריקאים ממוצא צרפתי